b'\n_START_ARTICLE_\nCacus\n_START_PARAGRAPH_\nCacus tai C\xc3\xa1cus oli alun perin esiroomalaisen ajan tulen jumala, jota palvottiin Palatinus-kukkulalla. Sittemmin kultin h\xc3\xa4vitti kreikkalainen sankari Euandros. Cacus kuvattiin sen j\xc3\xa4lkeen Vulkanuksen poikana, tultasy\xc3\xb6ksev\xc3\xa4n\xc3\xa4 petona, joka asui luolassa Aventinus-kukkulan rinteell\xc3\xa4 ja tappoi ohikulkijoita. Herakles surmasi Cacusin, koska t\xc3\xa4m\xc3\xa4 oli ry\xc3\xb6st\xc3\xa4nyt h\xc3\xa4nen Geryonilta otetun karjansa._NEWLINE_Nimell\xc3\xa4 Scalae Caci, Cacusin portaat, kutsuttiin polkua, joka johti Palatiumilta Forum boariumille ja Herakleen Suuren alttarin luo. Cacusin sisar oli jumalatar C\xc3\xa1ca.'